Diari Oficial de la Generalitat Valenciana


Sumari del DOGV 6852, del 31-08-2012 (2012/8199)

Informació pública del pla de reforma interior i el pla de participació pública de l'estudi d'integració paisatgística de l'àmbit situat en l'entorn dels carrers Constitució, Entrada i Olocau que implica la delimitació de la unitat d'execució 19 de les Normes Subsidiàries de Planejament del Municipi de Benaguasil.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6852

Data del DOGV
:   31-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8199


Data del document
:   14-08-2012

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * pla d'urbanisme
    * administració local

Informació pública del pla de reforma interior i el pla de participació pública de l'estudi d'integració paisatgística de l'àmbit situat en l'entorn dels carrers Constitució, Entrada i Olocau que implica la delimitació de la unitat d'execució 19 de les Normes Subsidiàries de Planejament del Municipi de Benaguasil. [2012/8199]  
Mitjançant l'Acord plenari de l'Ajuntament de Benaguasil de data de 31 de juliol de 2012, entre altres, es va adoptar l'acord següent:  
Primer. Aprovar inicialment la documentació de caràcter general així com l'addicional integrant del pla de reforma interior de l'àmbit situat en l'extrem oest del nucli urbà principal de Benaguasil, en l'entorn dels carrers Constitució, Entrada i Olocau, i el que hauria de ser la prolongació del carrer de les Paleres (límit nord de la unitat d'execució 17) i que implica la determinació o delimitació de la unitat d'execució 19 de les Normes Subsidiàries de Planejament del Municipi de Benaguasil.  
  
Segon. Obrir un període d'exposició al públic de la documentació integrant del pla de reforma interior així com del pla de participació publica de l'estudi d'integració paisatgística els quals seran anunciats en el Diari Oficial de la Comunitat Valenciana, en el Butlletí Oficial de la Província de València, en un diari no oficial d'àmplia difusió en la localitat i en pagina web de l'Ajuntament. Esta informació pública tindrà la duració d'un mes des de la publicació dels esmentats anuncis als efectes de presentar al·legacions i de completar les enquestes oportunes.  
  
Tercer. D'altra banda i per a completar el període d'exposició publica i de participació ciutadana, este acord es notificarà als titulars inclosos en l'àmbit del pla de reforma interior indicant el dia i l'hora dels tallers i la possibilitat de presentar al·legacions o qualsevol document que estimen convenient des de la recepció d'este acord.  
  
Quart. Suspendre l'atorgament de les llicències urbanístiques en aquelles àrees objecte del pla de reforma interior les noves determinacions de les quals suposen una modificació del règim urbanístic vigent.  
L'expedient complet estarà exposat al públic durant l'esmentat termini en el Departament d'Urbanisme de l'Ajuntament, carrer Major de la Vila, número 17.  
  
Benaguasil, 14 d'agost de 2012.- L'alcalde president: José Joaquín Segarra Castillo.